अनुराग जी इस पोस्‍ट के साथ लिखा गया स्‍टेटस भ्रम पैदा कर रहा है। आपने लिखा है कि सेतु अंतर्राष्ट्रीय लघुकथा प्रतियोगिता 2017 के निर्णायकों द्वारा अधिकतम अंक पाने वाली प्रविष्टियाँ नीचे दी गई हैं। वैसे तो इन्हें सेतु के आगामी अंकों में प्रकाशित करने की योजना थी। प्रतियोगिता के नियमों के अनुसार केवल मौलिक तथा पूर्णतः अप्रकाशित रचनाएँ ही स्वीकार्य थीं, लेकिन चूंकि इनमें से कुछ प्रविष्टियों के पूर्व-प्रकाशित होने की बात सामने आई है, सो इन सभी को समयपूर्व ही प्रकाशित किया जा रहा है। ( लेकिन आपने यह नहीं लिखा है कि समय से पूर्व प्रकाशित करने का उद्देश्‍य क्‍या है?) सम्पादक मण्डल तथा निर्णायकगण ने अपनी ओर से पूरा प्रयास किया है कि किसी भी रूप (प्रिंट, ऑनलाइन, सोशल मीडिया, दृश्य, श्रव्य, आदि) में पूर्व-प्रकाशित रचनाएँ प्रतियोगिता से बाहर रहें। फिर भी यदि अनजाने में हुई ऐसी कोई भूल आपको दृष्टिगोचर हो तो कृपया setuhindi@gmail.com पर यथाशीघ्र ईमेल करें। (पूर्व प्रकाशित रचनाओं के प्रतियोगिता में शामिल हो जाने की जिम्‍मेदारी आपने सम्‍पादक मण्‍डल तथा निर्णायकों पर डाल दी है। अनजाने में ऐसी कोई भूल हुई है तो उसके जिम्‍मेदारी सम्‍पादक या निर्णायक कैसे हुए ? जिम्‍मेदारी तो अंतत: लेखक की ही है। और उसे ही लेनी चाहिए। ) 2. यहॉं जो सूची आपने दी है, उसमें यह दर्ज नहीं है कि इनमें से दो रचनाऍं यहॉं भले ही प्रकाशित की जा रही हैं,पर वे अब पुरस्‍कृत या चयनित की श्रेणी में नहीं हैं। 3. आपके इस स्‍टेटस को कुछ लोग ऐसे प्रस्‍तुत कर रहे हैं, जैसे अब सारा विवाद सुलझ गया है। कृपया देखें।